text: রায়বেরেলী জেলা অথবা রায় বেরেলি জেলাও লেখা হয়, এটি উত্তর ভারতের উত্তর প্রদেশ রাজ্যের একটি জেলা। রায়বেরেলী শহরটি জেলা সদর। জেলাটি লখনউ বিভাগের অন্তর্গত।
  
  ভূগোল
  জেলাটি মোট ৪,৬০৯ বর্গ কিমি অঞ্চল জুড়ে বিস্তৃত। জেলার প্রধান নদী হল - গঙ্গা এবং সাঁই। প্রথমটি ডালমৌয়ের কাছে ৫৪ মাইল ধরে এই জেলার কিনারা দিয়ে গেছে এবং ৪০ টন ওজনের নৌকাগুলি এর ওপর দিয়ে যেতে পারে; দ্বিতীয় নদীটি উত্তর পশ্চিম দিক থেকে দক্ষিণ পূর্ব দিকে বয়ে গেছে। এখানকার প্রধান ফসল হল - চাল, ডাল, গম, যব, বাজরা এবং পোস্ত। রায়বেরেলি শহরটি আওধ ও রোহিলখণ্ড রেলপথের একটি শাখা দ্বারা লখনউ শহরের সাথে যুক্ত, যা ১৮৯৮ সালে বারাণসী পর্যন্ত প্রসারিত হয়েছিল।
  
  অর্থনীতি
  ২০০৬ সালে, পঞ্চায়েতী রাজ্য মন্ত্রক, দেশের ২৫০টি সর্বাধিক পিছিয়ে পড়া জেলার মধ্যে রায়বেরেলীকে একটি বলে ঘোষণা করে (মোট ৬৪০টি জেলার মধ্যে)। এটি, উত্তরপ্রদেশের ৩৪টি জেলার মধ্যে একটি, যা বর্তমানে পশ্চাদপদ অঞ্চল অনুদান তহবিল কর্মসূচী (বিআরজিএফ) থেকে অনুদান পাচ্ছে।
  
  কেন্দ্রীয় সরকারের ভারতের স্মার্ট সিটি কর্মসূচির মাধ্যমে সহায়তা পাওয়ার জন্য রাজ্য সরকার রায়বেরেলীকে মনোনীত করেছিল। কিন্তু উত্তরপ্রদেশের আরও কিছু রাজ্যের সঙ্গে রায়বেরেলীও স্মার্ট সিটির জন্য তকমা পেতে ব্যর্থ হয়।
  
  এই জেলার উনচাহারে একটি বিদ্যুৎকেন্দ্র আছে (ন্যাশনাল থার্মাল পাওয়ার কর্পোরেশন, এনটিপিসি)।
  
  জনসংখ্যার উপাত্ত
  
  ২০১১ সালের আদমশুমারি অনুসারে রায়বেরেলী জেলার জনসংখ্যা ৩,৪০৫,৫৫৯ জন। এই জনসংখ্যা পানামা বা মার্কিন যুক্তরাষ্ট্রের কানেটিকাট অঞ্চলের জনসংখ্যার প্রায় সমান। জনসংখ্যার ভিত্তিতে ভারতে এর স্থান ৯৭তম (মোট ৬৪০ জেলার মধ্যে)। জেলার জনসংখ্যার ঘনত্ব । এর জনসংখ্যা বৃদ্ধির হার ২০০১ - ২০১১ এর দশকে ১৮.৫১% ছিল। রায়বেরেলীতে প্রতি এক হাজার পুরুষের জন্য ৯৯১ মহিলা (লিঙ্গ অনুপাত) রয়েছে, এবং এখানে সাক্ষরতার হার ৬৯.০৪%।
  
  ভাষা
  ২০১১ সালে ভারতের আদমশুমারি অনুযায়ী, জেলার জনসংখ্যার ৯৮.৩১% প্রধানত হিন্দিতে কথা বলে এবং ১.৬০% উর্দুতে কথা বলে।
  
  এই জেলার মধ্যে যেসব ভাষায় কথা বলা হয় সেগুলির মধ্যে রয়েছে আওধি, যেটি হিন্দি ধারাবাহিকের একটি স্থানীয় ভাষা, মূলত আওধ অঞ্চলে ৩ কোটির ও বেশি লোক এই ভাষায় কথা বলে।
  
  তথ্যসূত্র
  
  বহিঃসংযোগ
   
  
  বিষয়শ্রেণী:উত্তরপ্রদেশের জেলা
title: রায়বেরেলী জেলা